Babelscape/SREDFM huggingface dataset:
Περιεκτική Οικονομική και Εμπορική Συμφωνία

Η Περιεκτική Οικονομική και Εμπορική Συμφωνία (Comprehensive Economic and Trade Agreement CETA) είναι μια συμφωνία ελεύθερων συναλλαγών μεταξύ του Καναδά και της Ευρωπαϊκής Ένωσης. Εάν τεθεί σε ισχύ, η συμφωνία θα εξαλείψει το 98% των δασμών μεταξύ του Καναδά και της ΕΕ.

Οι διαπραγματεύσεις ολοκληρώθηκαν τον Αύγουστο του 2014. Όλα τα 28 κράτη μέλη της Ευρωπαϊκής Ένωσης ενέκριναν την τελικό κείμενο της CETA για την υπογραφή της, με το Βέλγιο να είναι η τελευταία χώρα για να δώσει την έγκρισή της. Ο Τζάστιν Τρυντώ, ο πρωθυπουργός του Καναδά ταξίδεψε στις Βρυξέλλες στις 30 Οκτωβρίου 2016 για να υπογράψει την συμφωνία εκ μέρους του Καναδά. Το Ευρωπαϊκό Κοινοβούλιο ενέκρινε τη συμφωνία για την 15 Φεβρουαρίου 2017 το μεγαλύτερο μέρος του μπορεί να εφαρμοστεί προσωρινά ήδη από τον Απρίλιο του 2017. Τα υπόλοιπα μέρη της συμφωνίας υπόκειται για επικύρωση από τα εθνικά νομοθετικά σώματα(κοινοβούλια).

Η Ευρωπαϊκή Επιτροπή αναφέρει η συνθήκη θα οδηγήσει σε εξοικονόμηση λίγο περισσότερο από μισό δισεκατομμύριο ευρώ σε φόρους για τους εξαγωγείς της ΕΕ κάθε χρόνο, η αμοιβαία αναγνώριση σε νομοθετικά κατοχυρωμένα επαγγέλματα, όπως αρχιτέκτονες, λογιστές και μηχανικούς, και ευκολότερη μεταφορά του προσωπικού της εταιρείας και των άλλων επαγγελματιών μεταξύ της ΕΕ και τον Καναδά. Η Ευρωπαϊκή Επιτροπή ισχυρίζεται ότι η CETA θα δημιουργήσει πιο ισότιμους όρους ανταγωνισμού μεταξύ Καναδά και ΕΕ σχετικά με τα δικαιώματα πνευματικής ιδιοκτησίας. Μια δημοσκόπηση που διεξήχθη από το Ινστιτούτο Angus Reid τον Φεβρουάριο 2017 κατέληξε στο συμπέρασμα ότι το 55% των Καναδών υποστηρίζει την CETA, ενώ μόνο το 10% είναι αντίθετο. Η υποστήριξη της ωστόσο έχει εξασθενίσει κατά τη σύγκριση με τη δημοσκόπηση που διεξήχθη το 2014. Αντίθετα, η Συμφωνία Ελεύθερου Εμπορίου Βόρειας Αμερικής (NAFTA) έχει ένα ποσοστό 44% υποστήριξη από τους Καναδούς τον Φεβρουάριο του 2017.

Οι επικριτές έχουν αντιταχθεί στην συνθήκη με την αιτιολογία ότι θα αποδυναμώσει τα δικαιώματα των Ευρωπαίων καταναλωτών, συμπεριλαμβανομένων εκείνων που αφορούν την ασφάλεια των τροφίμων, και ότι τα τιμολόγια είναι ήδη πολύ χαμηλά. Επίσης έχει επικριθεί ως όφελος μόνο για τις μεγάλες επιχειρήσεις και την πολυεθνικές εταιρείες, ενώ διακινδυνεύει καθαρές απώλειες, αύξηση της ανεργίας, και περιβαλλοντικές ζημίες επηρεάζοντας μεμονωμένους πολίτες. Η συμφωνία περιλαμβάνει επίσης ένα αμφιλεγόμενο μηχανισμό επίλυσης διαφορών μεταξύ επενδυτών και κράτους. Σε αντίθεση με τη δημοτικότητά του μεταξύ των Καναδών, η συμφωνία έχει προκαλέσει διαμαρτυρίες σε αρκετές ευρωπαϊκές χώρες.
Θανάσιμη Καταδίωξη

Το Θανάσιμη Καταδίωξη (πρωτότυπος τίτλος: Collateral Damage) είναι αμερικανική ταινία δράσης του 2002, σε σκηνοθεσία Άντριου Ντέιβις. Το σενάριο γράφτηκε από τους Ντέιβιντ Γκρίφιθς και Ρόναλνδ Ρουζ. Πρωταγωνιστούν οι Άρνολντ Σβαρτσενέγκερ, Ηλίας Κοτέας, Φρανσέσκα Νέρι και Κλιφ Κέρτις. Η πλοκή της ταινίας επικεντρώνεται σε έναν πυροσβέστη, ο οποίος έχασε την οικογένειά του σε τρομοκρατική επίθεση, και προσπαθεί να βρει και να τιμωρήσει ο ίδιος του υπεύθυνους, αφού η δικαιοσύνη δεν μπορεί.

Η ταινία έκανε πρεμιέρα στις 8 Φεβρουαρίου του 2002. Αρχικά ήταν να κυκλοφορήσει πιο πριν, όμως τα γεγονότα της 11η Σεπτεμβρίου, τροποποίησαν τόσο την ημερομηνία κυκλοφορίας, όσο και μερικές σκηνές τις ταινίες, η οποία έχει σαν θέμα την τρομοκρατία. Στην ταινία, υπήρχε και σκηνή με αεροπειρατεία, στην οποία μάλιστα πρωταγωνιστούσε η Σοφία Βεργκάρα, όμως για ευνόητους λόγους την έκοψαν αυτή τη σκηνή. Το Ιούλιο του 2002, κυκλοφόρησε και σε DVD.
Τάνια Γένσεν

Η Τάνια Γένσεν (δανικά: Tanja Jensen, γέννηση: 1990) είναι Δανή youtuber που έγινε ευρύτερα γνωστή με το κανάλι της, SugarCharmShop, όπου δημιουργεί διάφορους οδηγούς δημιουργίας αντικειμένων με πολυμερή πηλό. Το κανάλι της δημιουργήθηκε στις 2 Μαΐου του 2011. Μέχρι τον Σεπτέμβριο του 2017, το SugarCharmShop συγκέντρωσε περισσότερες από 1,2 εκατομμύρια εγγραφές και σημείωσε περισσότερες από 199 εκατομμύρια προβολές. Άλλα της κανάλια είναι τα SCScraft και SugarCharmShop Gourmet.
Φρίγκιες Ρης

Ο Φρίγκιες Ρης ("Frigyes Riesz", 22 Ιανουαρίου 1880 – 28 Φεβρουαρίου 1956) ήταν Ούγγρος μαθηματικός, ο οποίος είχε θεμελιώδεις συνεισφορές στη συναρτησιακή ανάλυση.
Φωκίων Βουνάτσος

Ο Φωκίων Βουνάτσος (1908-1984) ήταν δικηγόρος και Βουλευτής Λέσβου.
Gods of Violence

Gods of Violence είναι ο τίτλος του 14ου στούντιο άλμπουμ του γερμανικού thrash metal συγκροτήματος Kreator, το οποίο κυκλοφόρησε την 27 Ιανουαρίου 2017 μέσω της δισκογραφικής εταιρείας "Nuclear Blast".

Οι ηχογραφήσεις του δίσκου πραγματοποιήθηκαν στα Fascination Street Studios του Έρεμπρο της Σουηδίας με παραγωγό τον Γιενς Μπόγκρεν. Οι ηχογραφήσεις της χορωδίας έλαβαν χώρα στο Studio Seven του Έρεμπρο.

Το άλμπουμ έλαβε θετικές κριτικές, με τον Τομ Τζούρεκ του AllMusic να το βαθμολογεί με τέσσερα αστέρια με άριστα τα πέντε και τον Ρέι Βαν Χορν του Blabbermouth με 8 / 10. Για την προώθηση του, γυρίστηκαν βίντεο κλιπ για τα κομμάτια ""Satan Is Real", "Totalitarian Terror", "Gods of Violence" και "Fallen Brother".

Το "Gods of Violence"" υπήρξε το πρώτο # 1 άλμπουμ του συγκροτήματος, φθάνοντας στην κορυφή των γερμανικών τσαρτ, ενώ μπήκε στο Top-10 στην Αυστρία, την Φινλανδία, την Τσεχία και την Ουγγαρία. Επίσης, μπήκε στο Top-75 της Μεγάλης Βρετανίας και έφθασε ως το # 118 του αμερικάνικου Billboard.
Βασίλης Αράπογλου

Ο Βασίλης Αράπογλου (1871-;) ήταν βουλευτής Λέσβου.

Ήταν έμπορος από το Πλωμάρι με επιχειρηματική δραστηριότητα στη Ρουμανία. Εξελέγη βουλευτής με το κόμμα του Δημήτριου Γούναρη στις εκλογές της 6ης Δεκεμβρίου 1915. Πήρε 1315 ψήφους και κατέλαβε τη εβδόμη σειρά επιτυχίας.
Κωνσταντίνος Ελευθερουδάκης

Ο Κωνσταντίνος Ελευθερουδάκης (1877 - 1962) ήταν Έλληνας εκδότης και ιδιοκτήτης του εκδοτικού οίκου Ελευθερουδάκη.
Μιχαήλ Σάλτας

Ο Μιχαήλ Σάλτας (1867-1917) ήταν βουλευτής Λέσβου.

Γεννήθηκε το 1867 στα Πάμφιλα της Λέσβου και ήταν κτηματίας και διδάκτωρ νομικής. Ήταν αδελφός του βουλευτή Δημήτριου Σάλτα. Επί Οθωμανικής Αυτοκρατορίας είχε εκλεγεί το 1908 βουλευτής Λέσβου στο Α' Οθωμανικό κοινοβούλιο. Συμμετείχε στις πρώτες εκλογές μετά την απελευθέρωση στις 31 Μαΐου 1915 με το Κόμμα των Φιλελευθέρων. Πήρε 12.517 ψήφους και ήλθε ενδέκατος κατά σειρά. Τον Φεβρουάριο του 1917 πέθανε από καρκίνο.
Νικόλαος Γανίτης

Ο Νικόλαος Γανίτης (1925-2008) ήταν βουλευτής Λέσβου.

Ήταν εμπορικός αντιπρόσωπος και λογιστής. Συμμετείχε για πρώτη φορά με το ψηφοδέλτιο της ΕΔΑ στις εκλογές της 3ης Νοεμβρίου 1963 και κατέλαβε την 4η θέση με 3.307 ψήφους Στις εκλογές της 16ης Φεβρουαρίου 1964 ο Γανίτης εξελέγη με 6.902 ψήφους και έλαβε την πρώτη θέση.. Μετά την πτώση της δικτατορίας συμμετείχε το 1974 με το ψηφοδέλτιο της Ενωμένης Αριστεράς λαμβάνοντας 5.309 ψήφους και το 1977 με το ψηφοδέλτιο της Συμμαχίας προοδευτικών και αριστερών δυνάμεων λαμβάνοντας 501 ψήφους. Δεν ξαναπολιτεύθηκε.

Πέθανε το 2008.
Δημοκρατική Ευθύνη

Η Δημοκρατική Ευθύνη είναι ελληνικό φιλελεύθερο κεντρώο πολιτικό κόμμα, που ιδρύθηκε από τον ανεξάρτητο βουλευτή Χάρη Θεοχάρη και τον πρώην υπουργό του ΠΑ.ΣΟ.Κ., Αλέκο Παπαδόπουλο.
Κλαούντιο Άντζελο Τζουζέππε Καλαμπρέζε

Ο σεβασμιότατος Κλαούντιο Άντζελο Τζουζέππε Καλαμπρέζε (πλήρες όνομα ιταλικά: "Claudio Angelo Giuseppe Calabrese", γεννήθηκε στις 18 Φεβρουαρίου 1867, απεβίωσε στις 7 Μαΐου 1932) διετέλεσε επίτιμος επίσκοπος της Ρωμαιοκαθολικής Εκκλησίας, με έδρα στην Αόστα ("Aosta") του Τορίνου της Ιταλίας, αντικαθιστώντας τον Τζοβάννι Βιντσέντσο Τάσσο (Giovanni Vincenzo Tasso).
Φώτιος Σαχλός

Ο Φώτιος Σαχλός (1902-1980) ήταν δικηγόρος και βουλευτής Λέσβου.

Γεννήθηκε στην Ερεσό της Λέσβου. Εξελέγη βουλευτής Λέσβου στις εκλογές της 31ης Μαρτίου 1946 με το ψηφοδέλτιο της Ηνωμένης Παράταξης Εθνικοφρόνων με 4513 σταυρούς. Συμμετείχε στις εκλογές της 5ης Μαρτίου 1950 με το Λαϊκό Κόμμα και πήρε 2168 ψήφους χωρίς να εκλεγεί. Το 1955 προσχώρησε στο κόμμα των Προοδευτικών και υπήρξε υποψήφιος του στις εκλογές του 1956 με 352 ψήφους, του 1958 με 447 ψήφους και του 1963 με 332 ψήφους.
Αποστολή Εκτός Έδρας

Το Αποστολή Εκτός Έδρας (πρωτότυπος τίτλος: Red Heat) είναι αμερικανική buddy αστυνομική ταινία δράσης, του 1988, σε σκηνοθεσία Ουόλτερ Χιλ. Το σενάριο γράφτηκε από τον σκηνοθέτη, σε συνεργασία με τους Χάρι Κλάινερ και Τρόι Κένεντι Μάρτιν. Πρωταγωνιστούν οι Άρνολντ Σβαρτσενέγκερ και Τζέιμς Μπελούσι. Η πλοκή της ταινίας επικεντρώνεται σε έναν Σοβιετικό αστυνομικό, ο οποίος ταξιδεύει στις ΗΠΑ, για να συλλάβει και να μεταφέρει πίσω στην ΕΣΣΔ, έναν έμπορα ναρκωτικών.

Η ταινία έκανε πρεμιέρα στις 14 Ιουνίου του 1988 και κυκλοφόρησε τέσσερις μέρες αργότερα και στους κινηματογράφους των ΗΠΑ. Αυτή η ταινία ήταν η πρώτη αμερικανική ταινία που πήρε άδεια να κάνει γυρίσματα στην Κόκκινη Πλατεία, αν και τα περισσότερα πλάνα στη Σοβιετική Ένωση, γυρίστηκαν στην Ουγγαρία. Η ταινία ξεπέρασε τον αρχικό της προϋπολογισμό, οπότε θεωρείται εισπρακτικά επιτυχημένη. Οι κριτικές ήταν μέτριες, προς το θετικές. Ο Σβαρτσενέγκερ για αυτόν τον ρόλο του, έλαβε το ποσό των 8 εκατομμυρίων δολαρίων. Ενώ, εν τέλει, ήταν δυσαρεστημένος με τα τελικά έσοδα της ταινίας, καθώς περίμενε να γίνει μεγαλύτερη επιτυχία.
Αθανάσιος Κωστόπουλος

Ο Αθανάσιος Κωστόπουλος ήταν αγωνιστής του 1821.
Μπλανς Μονιέ

Η Μπλανς Μονιέ (γαλλικά: "Blanche Monnier", 1η Μαρτίου 1849 - 13 Οκτωβρίου 1913), συχνά γνωστή στη Γαλλία ως "La Séquestrée de Poitiers" ("Η Έγλειστη των Πουατιέ") , ήταν μία γυναίκα από το Πουατιέ της Βιέν στη Γαλλία, που κρατήθηκε κρυφά κλειδωμένη σε ένα μικρό δωμάτιο από την μητέρα της για 25 ολόκληρα χρόνια. Βρέθηκε τελικά από την γαλλική αστυνομία, όταν είχε γίνει πλέον μεσήλικας, σε άθλιες και βρώμικες συνθήκες. Σύμφωνα με ερευνητές, η Μονιέ καθ' όλη τη διάρκεια της αιχμαλωσίας της δεν είχε δει ούτε μία φορά το φως του ήλιου.
O.Torvald

Οι O.Torvald () είναι Ουκρανικό ροκ συγκρότημα. Δημιουργήθηκαν το 2005 στην Πολτάβα της Ουκρανίας. Το πρώτο τους άλμπουμ "O.Torvald" ηχογραφήθηκε το 2008. Οι O.Torvald έχουν λάβει μέρος σε διάφορα φεστιβάλ, όπως τα παρακάτω: GBOB, Chervona Ruta, Tavria games, Prosto Rock, Zakhid, Krashche Misto UA, Ekolomyja και Global Gathering. Θα εκπροσωπήσουν την Ουκρανία στην Eurovision του 2017 με το τραγούδι "Time".
Shimizu Corporation

Η Shimizu Corporation (, πλήρες όνομα "Shimizu Kensetsu Kabushiki-gaisha") είναι πρωτοπόρος ιαπωνική εταιρεία στον τομέα της κατασκευής κατοικιών, των δημοσίων έργων και του αρχιτεκτονικού σχεδιασμού. Ιδρύθηκε το 1804 από τον Κισούκε Σιμίζου στο Έντο, όπως ονομαζόταν παλαιότερα το Τόκιο, και έκτοτε έχει ως έδρα την ιαπωνική πρωτεύουσα.
Αννοναί

Το Αννοναί (, προφορά: , οξιτανικά: Anonai) είναι Γαλλική κοινότητα στα βόρεια του νομού Αρντές στην περιοχή Ωβέρνη-Ρον-Αλπ της νότιας Γαλλίας. Αποτελεί την πιο πυκνοκατοικημένη κοινότητα στο διαμέρισμα Αρντές αν και δεν είναι πρωτεύουσα του, η οποία είναι η μικρότερη πόλη Πριβά.
Άλμπερτ Μπουσάρντ

Ο Άλμπερτ Μπουσάρντ, (Albert Bouchard, 24 Μαΐου 1947, Γουότερταουν, Νέα Υόρκη) είναι Αμερικανός ντράμερ, κιθαρίστας και τραγουδιστής της ροκ μουσικής, γνωστός ως πρώην μέλος του hard rock συγκροτήματος Blue Öyster Cult.
Καρβένια

σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Carbocyclopropane%20carbene.png|μικρογραφία|Παράδειγμα καρβενίου: Κυκλοπροπυλομεθυλιδένιο.
Τα καρβένια είναι οργανικές χημικές ενώσεις που τα μόριά τους περιέχουν άτομα άνθρακα με σθένος δύο (2) και δύο (2) μη δεσμικά ηλεκτρόνια σθένους. Δύο (2) γενικοί τύποι αντιστοιχούν σε καρβένια: R-(C:)-R΄ και R=C:, όπου R και R΄, άτομα υδρογόνου, αλογόνου, χαλκογόνου, υδροκαρβύλια ή υδροκαρβιλυδένια, με ή χωρίς ετεροάτομα.

Ο όρος «καρβένιο» μπορεί επίσης να αναφέρεται στο ειδικά μεθυλένιο (:CH2), που είναι το «μητρικό» υδρίδιο του δισθενούς άνθρακα, από τα οποία τα άλλα καρβένια (τυπικά) μπορεί να προκύψουν. Τα καρβένια κατατάσσονται ως απλέτες ή τριπλέτες, ανάλογα με την ηλεκτρονική τους δομή. Τα περισσότερα καρβένια είναι πολύ βραχύβια, παρ' όλο που είναι γνωστά και κάποια επίμονα (λιγότερο βραχύβια) καρβένια. Ένα καλά μελετημένο καρβένιο είναι το διχλωροκαρβένιο (Cl2C:), το οποίο μπορεί να παραχθεί "in situ" από το χλωροφόρμιο (CHCl3) και μια ισχυρή βάση, συνήθως υδροξείδιο του καλίου (KOH).
Ντάμε Γκρούεφ

Ο "'Ντάμε Γκρούεφ" (βουλγαρικά: "Даме Груев", 19 Ιανουαρίου 1871 - 23 Δεκεμβρίου 1906) ήταν σημαντικός Βούλγαρος επαναστάτης και ένας εκ των ιδρυτών της Εσωτερικής Μακεδονικής Επαναστατικής Οργάνωσης. Σκοτώθηκε στα τέλη του 1906 κατά τη διάρκεια σύγκρουσης με δυνάμεις του οθωμανικού στρατού.
Χιντέο Κομπαγιάσι

Ο Χιντέο Κομπαγιάσι (小林 秀雄, 11 Απριλίου 1902 – 1 Μαρτίου 1983) ήταν Ιάπωνας συγγραφέας, που καθιέρωσε την κριτική της λογοτεχνίας ως ανεξάρτητο πεδίο μελετών στην Ιαπωνία.
Κριμαϊκά Όρη

Τα Κριμαϊκά Όρη (ουκρανικά: Кримські гори, μεταγραφή. "Krymski hory"; ρωσικά: Крымские горы, μεταγραφή "Krymskie gory," κριμαϊκά ταταρικά: Qırım dağları) είναι μια οροσειρά που κινείται παράλληλα προς την νοτιοανατολική ακτή της Κριμαίας, ανάμεσα σε 8 με 13 χιλιόμετρα από την θάλασσα. Προς τα δυτικά, η οροσειρά χαμηλώνει απότομα προς την Μαύρη Θάλασσα, ενώ στα ανατολικά, η οροσειρά αλλάζει σιγά-σιγά σε τοπίο στέπας.

Τα Βουνά της Κριμαίας αποτελείται από τρεις υποσειρές. Η υψηλότερη είναι η κύρια σειρά. Επίσης, στην κύρια σειρά υπάρχουν υψίπεδα, γνωστά ως γιάιλα ή οροπέδια (η λέξη Γιάιλα σημαίνει «Αλπικό Λιβάδι» στα Κριμαϊκά Ταταρικά). Αυτά είναι:
* Γιάιλα του Μπαϊντάρ 
* Γιάλια του Άι-Πέτρι 
* Γιάιλα της Γιάλτα 
* Γιάιλα του Νικίτα
* Γιάιλα του Χουρζούφ 
* Γιάιλα του Μπαμπουγκάν
* Γιάιλα του Τσατίρ-Νταγκ
* Γιάιλα του Ντολογκορουκόβσκαγια (Σουμπατκάν) 
* Γιάιλα του Ντεμιρτζί
* Γιάιλα του Καραμπί
Αντρέ Κόρβινγκτον

Ο Αντρέ Κόρβινγκτον (19 Νοεμβρίου 1877 - 13 Δεκεμβρίου 1918) είναι ξιφομάχος από την Αϊτή. Συμμετείχε στο ατομικό ξίφους ασκήσεως στους Θερινούς Ολυμπιακούς Αγώνες 1900. Σκοτώθηκε καθώς μαχόταν για τους Γάλλους στον Α΄ Παγκόσμιο Πόλεμο.
Λεόν Τιέρσελιν

O Λεόν Τιέρσελιν ήταν Αϊτινός ξιφομάχος. Συμμετάσχε στο ατομικό διδασκάλων ξίφος ασκήσεως και ξίφος μονομαχίας στους Θερινούς Ολυμπιακούς Αγώνες 1900.
Γιαννάκης Βύρας

Ο Γιαννάκης Βύρας ήταν αγωνιστής του 1821.
Κλώντια Φανιέλλο

Η Κλώντια Φανιέλλο (γ. 25 Φεβρουαρίου 1988) είναι τραγουδίστρια από τη Μάλτα. Θα εκπροσωπήσει τη Μάλτα στη Eurovision του 2017 με το τραγούδι "Breathlessly".
Γκρέισιν Γoυέλερ

Η Γκρέισιν Γoυέλερ ("αγγλικά : Gracyn Wheeler Kelleher") (2 Ιουλίου 1914-Οκτώβριος 1980) ήταν αμερικανίδα αθλήτρια της αντισφαίρισης. Έκανε καριέρα από το 1920 περίπου έως το 1940 και περαστασιακά μέχρι το 1955.

Αγωνίστηκε με την εθνική ομάδα των ΗΠΑ στο κύπελλο Γουίγκαν και υψηλότερη θέση που κατετάγη στις Ηνωμένες Πολιτείες κατά τη διάρκεια της καριέρας της ήταν η 4η θέση. Ήταν παντρεμένη με τον Ρόμπερ Κέλεχερ αρχηγός των ΗΠΑ στο Κύπελλο Ντέιβις και δικαστή του Λος Άντζελες. 

Το 1934 ήταν πρώτη στο μονό στο τουρνουά "Τρι-στέιτ του Σινσινάτι" και δεύτερη το 1940. Πρώτη στο πρωτάθλημα Καναδά το 1933 το 1940 με συμπαίκτρια την Έλεν Μπέρναντ έπαιξαν στους τελικούς του εθνικού πρωταθλήματος διπλών. Πρώτη στο τουρνουά του Όρεγκον το 1932 και το 1933, πρωταθλήτρια ΗΠΑ στο πρωτάθλημα 18+, και έπαιξε στα προημιτελικά του US Open το 1936. Είχε αγωνιστή και στο Αυστραλιανό Όπεν το 1939.

Στο Πρωτάθλημα αντισφαίρισης Ανατολικής Μεσογείου ήταν δεύτερη στο μονό αλλά και στο διπλό γυναικών το 1938 με συμπαίκτρια την Μπίλι Γιορκ όπου έχασαν από το δίδυμο Μαρί Λουίζ Χορν και Σούζαν Νοέλ με 8-6, 7-5.
Μαρία της Καμπανίας

Η Μαρία της Καμπανίας (1174 - 9 Αυγούστου 1204), σύζυγος του πρώτου Λατίνου αυτοκράτορα της Κωνσταντινούπολης Βαλδουίνου Α΄ ήταν κόρη του Ερρίκου Α΄ της Καμπανίας και της συζύγου του Μαρίας Καπέτου, κόμισσας της Καμπανίας κόρης του βασιλιά της Γαλλίας Λουδοβίκου Ζ´ από την πρώτη του σύζυγο Ελεονώρα της Ακουιτανίας, αδελφή του Ερρίκου Β΄ της Καμπανίας και του Θεοβάλδου Γ΄ της Καμπανίας, ανιψιά των βασιλέων της Αγγλίας Ριχάρδου του Λεοντόκαρδου και Ιωάννη του Ακτήμονα.
Fusedmarc

Οι Fusedmarc είναι Λιθουανικό, ηλεκτρικής μουσικής γκρουπ από το Βίλνιους. Το συγκρότημα περιλαμβάνει την Βικτόριγια Ιβανόφσκαγια για τα φωνητικά, τον Ντενίσας Ζουγιέβας στα όργανα και τον Στάσυς Ζάκας. Θα εκπροσωπήσουν τη Λιθουανία στη Eurovision του 2017, με το τραγούδι "Rain of Revolution".
1,2-διμεθυλενοκυκλοβουτάνιο

Το 1,2-διμεθυλενοκυκλοβουτάνιο (αγγλικά "1,2-bis(methylene)cyclobutane") είναι οργανική χημική ένωση, που περιέχει άνθρακα και υδρογόνο, με χημικό τύπο C6H8. Πιο συγκεκριμένα, το 1,2-διμεθυλενοκυκλοβουτάνιο είναι ένα κυκλοβουτάνιο με δυο εξωδακτυλικούς συζυγείς διπλούς δεσμούς. Το χημικά καθαρό 1,2-διμεθυλενοκυκλοβουτάνιο, στις κανονικές συνθήκες περιβάλλοντος, δηλαδή θερμοκρασία 25°C και υπό πίεση 1 atm, είναι υγρό. Έχει πάνω από 100 ισομερή θέσης.
Ζακ Σαρλ

Ο Ζακ Αλεξάντρ Σέζαρ Σαρλ (, 12 Νοεμβρίου 1746 – 7 Απριλίου 1823) ήταν Γάλλος εφευρέτης, επιστήμονας, μαθηματικός και αεροστατιστής. Ο Σαρλ δεν έγραψε σχεδόν τίποτα για τα μαθηματικά, και τα περισσότερα από αυτά που του πιστώθηκαν ήταν αποτέλεσμα σύγχυσης με άλλον Ζακ Σαρλ, που ήταν επίσης μέλος της Ακαδημίας Επιστημών του Παρισιού, από τις 12 Μαΐου 1785. Μερικές φορές αποκαλείται Σαρλ ο Γεωμέτρης.

Ο Σαρλ και οι αδελφοί Ρομπέρ απογείωσαν το πρώτο (μη επανδρωμένο) αερόστατο υδρογόνου στον κόσμο στον Αύγουστο του 1783, και έπειτα τον Δεκέμβριο του 1783, ο Σαρλ και ο συγκυβερνήτης του Νικολά-Λουί Ρομπέρ ανυψώθηκαν σε ύψος 550 μέτρων (1.800 πόδια) με επανδρωμένο αερόστατο. Η πρωτοποριακή χρήση του υδρογόνου εκ μέρους τους ως μέσο άνωσης οδήγησε στην ονομασία αυτού του τύπου αεροστάτων σε "Charlière" (Σαρλιέρ, εν αντιθέση με τα Μονγκολφιέρ που χρησιμοποιούσαν θερμό αέρα).

Ο νόμος του Σαρλ, που περιγράφει πως τα αέρια τείνουν να διαστέλλονται όταν θερμαίνονται, διατυπώθηκε από τον Ζοζέφ Λουί Γκαι-Λυσάκ το 1802, αλλά τον πίστωσε σε αδημοσίευτο έργο του Σαρλ.

Ο Σαρλ εξελέγη στην Ακαδημία Επιστημών το 1795 και όπου στη συνέχεια έγινε καθηγητής φυσικής.
Λάουρα Πίλντβερε

Η Λάουρα Πίλντβερε (πρώην Remmel; γ. 30 Αυγούστου 1988) αναφέρεται και ως Λάουρα, είναι Εσθονή τραγουδίστρια. Εκπροσώπησε την Εσθονία στη Eurovision του 2005 σαν μέλος του συγκροτήματος Suntribe και ξαναεκπρόσωπησε τη χώρα στη Eurovision του 2017 σε ντουέτο με τον Κόιτ Τοόμε με το τραγούδι "Verona".
Κόιτ Τοόμε

Ο Κόιτ Τοόμε (γενν. 3 Ιανουαρίου 1979, Τάλιν), είναι Εσθονός τραγουδιστής και μουσικός ηθοποιός. Το 2017, ο Τοόμε πήρε μέρος στο Eesti Laul σε ντουέτο με την Λάουρα με το τραγούδι "Verona" και θα εκπροσωπήσουν την Εσθονία στη Eurovision του 2017 στο Κίεβο.
Κωνσταντίνος Τσαχουρίδης

Ο Κωνσταντίνος Τσαχουρίδης (Βέροια, 19 Μαρτίου 1980) είναι Έλληνας τραγουδιστής. Είναι αδερφός του λυράρη Ματθαίου Τσαχουρίδη.
Ελλάδα, ο άλλος δρόμος

Το κίνημα Ελλάδα, ο άλλος δρόμος είναι Ελληνικό πολιτικό κόμμα που ιδρύθηκε το 2017. Ιδρυτής και πρόεδρος του κόμματος είναι ο Νότης Μαριάς.
Payback (2017)

Το WWE Payback (2017) είναι ένα επερχόμενο pay-per-view επαγγελματικής πάλης και ένα σόου του WWE Network, που θα παραχθεί από το WWE για το τηλεοπτικό σόου Raw. Θα διεξαχθεί στις 30 Απριλίου του 2017 στο SAP Center του Σαν Χοσέ της Καλιφόρνια. Θα είναι το πέμπτο σόου στην χρονολογία του Payback.
Γκονές

Το Γκονές () είναι κοινότητα στα βορειοανατολικά προάστια του Παρισιού στην Γαλλία. Βρίσκεται 16,5 χιλιόμετρα (10,3 μίλια) από το κέντρο του Παρισιού.

Η κοινότητα βρίσκεται βόρεια από το Αεροδρόμιο Λε Μπουρζέ, και έξι χιλιόμετρα (τέσσερα μίλια) νοτιοδυτικά από το Διεθνές Αεροδρόμιο Σαρλ ντε Γκωλ.
Αγνή η Μομφερρατική

Η Αγνή η Μομφερρατική (1187 - 1208) ήταν Λατίνα αυτοκράτειρα της Κωνσταντινούπολης, πρώτη σύζυγος του δεύτερου Λατίνου αυτοκράτορα Ερρίκου της Φλάνδρας, κόρη του Βονιφάτιου του Μομφερρατικού, ιδρυτή του Λατινικού βασιλείου της Θεσσαλονίκης και της πρώτης συζύγου του Έλενας ντελ Μπόσκο, κόρης του Άνσελμου, μαρκησίου του Μπόσκο. Ηταν αδελφή του Γουλιέλμου ΣΤ΄ του Μομφερρατικού και της Βεατρίκης του Μομφερράτου, μεγαλύτερης ετεροθαλούς αδελφής του Δημητρίου Μομφερρατικού, βασιλέως της Θεσσαλονίκης.

Σύμφωνα με τον ιστορικό Γοδεφρείδο Βελλεαρδουίνο, η Αγνή βρισκόταν στην Λομβαρδία όταν ο πατέρας της έστειλε σαν απεσταλμένο του τον Όθων ντε Λα Ρος, κύρη των Αθηνών, στον Λατίνο Αυτοκράτορα της Κωνσταντινούπολης με την κόρη του Αγνή προκειμένου να ισχυροποιήσουν και οι δυο μαζί την συμμαχία τους εναντίον των Βουλγάρων. Την συνόδευσε στην Κωνσταντινούπολη ο ίδιος ο Γοδεφρείδος Βιλλεαρδουίνος όπου τελέστηκαν οι γάμοι στον Καθεδρικό ναό της Αγίας Σοφίας στις 4 Φεβρουαρίου 1207. Οι μεγαλοπρεπείς γιορτές που συνόδευσαν τον γάμο πραγματοποιήθηκαν στο παλάτι των Βουκολέων. 

Τον Σεπτέμβριο του ίδιου χρόνου η Αγνή έμεινε έγκυος και ο Ερρίκος έστειλε απεσταλμένο στον πεθερό του να τον πληροφορήσει για τα ευχάριστα νέα αλλά δεν πρόλαβε να τα μάθει επειδή ο Βονιφάτιος ο Μομφερρατικός σκοτώθηκε στην Μάχη της Μοσυνούπολης εναντίον των Βουλγάρων. Η Αγνή πέθανε πρόωρα πιθανότατα από επιπλοκές στην εγκυμοσύνη μαζί με το παιδί της.
Βοεβοδάτο Βουοτσουάβεκ

μικρογραφία|250x250εσ|Βοεβοδάτο Βουοτσουάβεκ
Το Βοεβοδάτο Βουοτσουάβεκ () ήταν βοεβοδάτο της Πολωνίας την περίοδο μεταξύ 1975-1998. Καταργήθηκε το 1999. Σήμερα, η επικράτεια του πρώην βοεβοδάτου αποτελεί τμήμα του Βοεβοδάτου Κουγιαβίας-Πομερανίας. 

Η πρωτεύουσα ήταν το Βουοτσουάβεκ, η οποία ήταν η μεγαλύτερη πόλη του πρώην βοεβοδάτου. 

Το 1995, ο πληθυσμός του Βουοτσουάβεκ ήταν 123.100 κάτοικοι.
Μοντ Γκατιέ

Η Μοντ Γκατιέ ("γαλλικά : Maud Galtier") (21 Απριλίου 1913 - 7 Απριλίου 2014) ήταν Γαλλίδα πρωταθλήτρια της αντισφαίρισης τις δεκαετίες του 50 και 60.

Είχε συμμετάσχει στο Γαλλικό πρωτάθλημα ανελλιπώς από το 1949 έως το 1966 στο μονό και διπλό γυναικών και στο διπλό μεικτό, με μεγαλύτερη της επιτυχία την δεύτερη θέση το 1954 στο διπλό γυναικών με συμπαίκτρια την Συζάν Σμιτ. Είχε συμμετάσχει και στο Γουίμπλεντον το 1950 και το 1958.

Στο Πρωτάθλημα αντισφαίρισης Ανατολικής Μεσογείου ήταν πρώτη στο μονό γυναικών το 1955 όπου στον τελικό νίκησε την Κριστιάν Μερκελίς με 6-2, 6-4.
Es gibt kein Bier auf Hawaii

Es gibt kein Bier auf Hawaii" (γερμ. «δεν πίνουν μπύρα στη Χαβάη»)" είναι δημοφιλές τραγούδι σε στίχους και εκτέλεση του Πάουλ Κουν από το 1963. Πρωτοκυκλοφόρησε στον δίσκο «"Το χρώμα της αγάπης»". Το τραγούδι έφτασε το νούμερο 5 στα γερμανικά Charts. Η EMI-Columbia κυκλοφόρησε το τραγούδι ως Single.
Ζαν-Φρανσουά Πιλάτρ ντε Ροζιέ

Ο Ζαν-Φρανσουά Πιλάτρ ντε Ροζιέ (, 30 Μαρτίου 1754 – 15 Ιουνίου 1785) ήταν Γάλλος καθηγητής χημείας και φυσικής, και ένας εκ των πρωτοπόρων της αεροπορίας. Ο ίδιος και ο Φρανσουά Λοράν, Μαρκήσιος του Αρλάντ πραγματοποίησαν την πρώτη επανδρωμένη ελεύθερη πτήση αεροστάτου στις 21 Νοεμβρίου 1783, χρησιμοποιώντας αερόστατο θερμού αέρα των αδελφών Μονγκολφιέ. Αργότερα, απεβίωσε, όταν το αερόστατο του συνετρίβη κοντά στο Βιμερέ στο Πας-ντε-Καλαί, ενώ προσπαθούσε να διασχίσει την Μάγχη. Ο ίδιος και ο συγκυβερνήτης του, Πιερ Ρομαίν, έγιναν τα πρώτα γνωστά θύματα αεροπορικού ατυχήματος. Επίσης, διακινδύνευσε ενώ ερευνούσε την ευφλεκτότητα του υδρογόνου: στο "A Short History of Nearly Everything", ο Μπιλ Μπράισον γράφει: «Στην Γαλλία, ένας χημικός με το όνομα Πιλάτρ ντε Ροζιέ δοκίμασε την ευφλεκτότητα του υδρογόνου γεμίζοντας το στόμα του με αυτό και φυσώντας το σε ελεύθερη φλόγα, αποδεικνύοντας με ένα χτύπημα πως το υδρογόνο είναι όντως εκρηκτικά εύφλεκτο και πως τα φρύδια δεν είναι απαραίτητα μόνιμο χαρακτηριστικό του προσώπου κάποιου».
Πάουλ Κουν

Ο Πάουλ Κουν (, 1928 - 2013) υπήρξε πολυβραβευμένος γερμανοελβετός πιανίστας, μαέστρος, τραγουδιστής και συνθέτης.

Ως τραγουδιστής ο Κουν έλαμψε με τις εκτελέσεις του "Der Mann am Klavier" (1954), του "Es gibt kein Bier auf Hawaii" (το 1963) και του Die Farbe der Liebe (1958).
3-μεθυλενο-1-μεθυλοκυκλοβουτένιο

Το 3-μεθυλενο-1-μεθυλοκυκλοβουτένιο (αγγλικά "1-methyl-3-methylene-1-cyclobutene") είναι οργανική χημική ένωση, που περιέχει άνθρακα και υδρογόνο, με μοριακό τύπο C6H8. Πιο συγκεκριμένα, το 3-μεθυλενο-1-μεθυλοκυκλοβουτένιο είναι ένα κυκλοβουτένιο με έναν εξωδακτυλικό και έναν ενδοδακτυλικό συζυγείς διπλούς δεσμούς. Το χημικά καθαρό 3-μεθυλενο-1-μεθυλοκυκλοβουτένιο, στις κανονικές συνθήκες περιβάλλοντος, δηλαδή θερμοκρασία 25°C και υπό πίεση 1 atm, είναι υγρό. Έχει πάνω από 100 ισομερή θέσης.
Σεμπαστιάνι Ριέτι

Η Σεμπαστιάνι Ριέτι (ιταλικά: Sebastiani Rieti) ήταν επαγγελματική ομάδα καλαθοσφαίρισης με έδρα το Ριέτι του Λατίου, η οποία ιδρύθηκε το 1946 και διαλύθηκε το 1997. Αγωνίστηκε στο υψηλότερο επίπεδο του ιταλικού πρωταθλήματος για έντεκα συνολικά χρονιές, ενώ έπαιξε σε δύο συνεχόμενους τελικούς του κυπέλλου Κόρατς, κατακτώντας τον τίτλο το 1979-80.

Επανιδρύθηκε και λειτούργησε ως Νουόβα Σεμπαστιάνι Μπάσκετ Ριέτι μέχρι το 2010, όταν διαλύθηκε και πάλι.
Κατοικία των Μπουκοβινιανών και Δαλματών Μητροπολιτών

Η Κατοικία των Μπουκοβινιανών και Δαλματών Μητροπολιτών στο Τσερνιβτσί, Ουκρανία, κτίστηκε το 1864-1882 σε σχέδια του Τσέχου αρχιτέκτονα Γιόσεφ Χλάβκα. Το Μέγαρο, του οποίου τα κτίρια σήμερα αποτελούν τμήμα του πανεπιστημίου του Τσερνιβτσί, ανακηρύχθηκε μνημείο παγκόσμιας κληρονομιάς από την UNESCO το 2011.
Σιμόν Ματιέ

Η Σιμόν Ματιέ ("γαλλικά : Simonne Mathieu") ( Νεϊγί-συρ-Σεν, 31 Ιανουαρίου 1908 - 7 Ιανουαρίου 1980) ήταν Γαλλίδα πρωταθλήτρια της αντισφαίρισης.

Στο Γαλλικό πρωτάθλημα η Ματιέ ήταν πρώτη στο μονό γυναικών το 1938 και το 1939 και δεύτερη το 1929, 1932, 1933, 1935, 1936, και το 1937. Στο διπλό γυναικών ήταν πρώτη το 1933, 1934 με συμπαίκτρια την Ελίζαμπεθ Ράιαν και το 1936, 1937 1938 και 1939 με συμπαίκτρια την Μπίλι Γιορκ, δεύτερη ήταν το 1945 με συμπαίκτρια την Μιρτίλ Μπρουνάριους. Στο διπλό μεικτό ήταν πρώτη το 1937 με συμπαίκτη τον Ιβόν Πετρά και το 1938 με συμπαίκτη τον Ντράγκουτιν Μίτιτς. 

Στο Γουίμπλεντον ήτα πρώτη στο διπλό γυναικών το 1934 και 1935 με συμπαίκτρια την Ελίζαμπεθ Ράιαν και το 1937 με συμπαίκτρια την Μπίλι Γιορκ, στο διπλό μεικτό ήταν δεύτερη το 1937 με συμπαίκτη τον Ιβόν Πετρά.

Στο Αμερικανικό πρωτάθλημα και στο διπλό γυναικών ήταν δεύτερη το 1938 με συμπαίκτρια την Γιαντβίγκα Γεντζεγιόβσκα.

Στο Πρωτάθλημα αντισφαίρισης Ανατολικής Μεσογείου το 1937 ήταν πρώτη στο μονό γυναικών, πρώτη στο διπλό γυναικών με συμπαίκτρια την Μπίλι Γιορκ και στο διπλό μεικτό πρώτη με συμπαίκτη τον Ρολάν Ζουρνύ.

Ήταν στην πρώτη δεκάδα στην παγκόσμια κατάταξη γυναικών από το 1929 έως το 1939 (δεν υπάρχουν κατατάξεις από το 1940 έως το 1945), φθάνοντας στην καλύτερη θέση τον 1932 που ήταν η τρίτη.
Το τρόπαιο που δίνεται σήμερα στους νικητές του Διπλού Γυναικών του Ρολάν Γκαρός, πήρε το όνομά του προς τιμήν της ως "Coupe Simone-Mathieu".

Κατά τη διάρκεια του δευτέρου παγκοσμίου πολέμου η Ματιέ ήταν επικεφαλής του Σώματος γαλλίδων γυναικών που ανήκε στις ελεύθερες γαλλικές δυνάμεις. Έλαβε τον τίτλο του "Officier de la Légion d'Honneur". Από το 2006 έγινε μέλος του διεθνούς Χολ οφ φέιμ.
Donkey Kong

To Donkey Kong (ιαπωνικά: "ドンキーコング", Χέπμπορν: "Donkī Kongu") είναι σειρά βιντεοπαιχνιδιών, η οποία επικεντρώνεται στις περιπέτειες ενός πιθηκόμορφου χαρακτήρα, του Donkey Kong, δημιουργημένου το 1981, από τον Σιγκέρου Μιγιαμότο. Το franchise έχει κυκλοφορήσει αρκετά είδη, ειδικότερα στα spin-off. Το πρώτο παιχνίδι της σειράς, εμπεριείχε έναν γορίλα, του οποίου οι περιπέτειες περιορίζονταν σε κτίριο με σκάλες, στο είδος του platform/action puzzle και ήταν για έναν παίχτη.

Η πρώτη εμφάνιση του Donkey Kong έγινε το 1981, για μηχανή arcade, στο παιχνίδι υπό τον ομώνυμο τίτλο, όπου αντιμετώπιζε και τον Mario, μια από τις γνωστότερες φιγούρες πλέον της Nintendo. Σε αυτό το παιχνίδι, εμφανίστηκε και για πρώτη φορά και ο Mario, πριν γίνει γνωστός στο παιχνίδι "Super Mario Bros.", το οποίο κυκλοφόρησε τέσσερα χρόνια αργότερα. Το 1994, ο χαρακτήρας επανήλθε, στη σειρά βιντεοπαιχνιδιών "Donkey Kong Country". Μερικά γνωστά χαρακτηριστικά του παιχνιδιού είναι τα βαρέλια που χρησιμοποιούσε ως όπλο ο χαρακτήρας. Πλέον, θεωρείται ένα από τα πιο αναγνωρίσιμα βιντεοπαιχνίδια όλων των εποχών, έχοντας πουλήσει πάνω από 50 εκατομμύρια κομμάτια παγκοσμίως.
Φρανσουά Λοράν, Μαρκήσιος του Αρλάντ

thumb|Πρώτη ελεύθερη πτήση από τον Πιλάτρ ντε Ροζιέ και τον ντ'Αρλάντ, 21 Νοεμβρίου 1783. Αναπαράσταση από τα τέλη του 19ου αιώνα.

thumb|Μνημείο για τον Φρανσουά ντ'Αρλάντ στο Αννερόν

Ο Φρανσουά Λοράν, Μαρκήσιος του Αρλάντ (, 1742 – 1 Μαΐου 1809) ήταν Γάλλος μαρκήσιος, στρατιωτικός και πρωτοπόρος των αεροστάτων θερμού αέρα. Αυτός και ο Ζαν-Φρανσουά Πιλάτρ ντε Ροζιέ πραγματοποίησαν την πρώτη ελεύθερη επανδρωμένη πτήση με αερόστατο στις 21 Νοεμβρίου 1783, με αερόστατο τύπου Μονγκολφιέ.

Ο ντ'Αρλάντ γεννήθηκε στο Αννερόν του Ντωφινέ. Συνάντησε τον Ζοζέφ Μονγκολφιέ στο κολλέγιο Ιησουιτών του Τουρνόν. Έγινε αξιωματικός του ιππικού στην Γαλλική βασιλική φρουρά.

Η πρώτη δημόσια επίδειξη αεροστάτου από τους αδελφούς Μονγκολφιέ έλαβε χώρα τον Ιούνιο του 1783, και ακολουθήθηκε από ελεύθερη πτήση ενός αρνιού, ενός κόκορα και μιας πάπιας από την μπροστινή αυλή των Ανακτόρων των Βερσαλλιών στις 19 Σεπτεμβρίου. Ο βασιλιάς της Γαλλίας Λουδοβίκος ΙΣΤ΄ αποφάσισε πως στην πρώτη επανδρωμένη πτήση θα επέβαιναν δύο καταδικασμένοι εγκληματίες, αλλά τότε ο ντε Ροζιέ εγγράφηκε στον κατάλογο βοήθειας της Δούκισσας του Πολινιάκ για την υποστήριξη της άποψης πως πως η τιμή για τους πρώτους αεροστατιστές θα έπρεπε να δωθεί σε κάποιον από υψηλότερη τάξη, και ο ντ'Αρλάντ συμφώνησε να τον συνοδεύσει. Ο βασιλιάς πείστηκε να επιτρέψει στον ντ'Αρλάντ και τον ντε Ροζιέ να γίνουν οι πρώτοι κυβερνήτες.

Μετά από πολλές προσδεμένες δοκιμαστικές πτήσεις για την απόκτηση εμπειρίας σχετικά με τον έλεγχο του αεροστάτου, οι ντε Ροζιέ και ντ'Αρλάντ πραγματοποίησαν την πρώτη ελεύθερη πτήση τους με αερόστατο θερμού αέρα τύπου Μονγκολφιέ στις 21 Νοεμβρίου 1783, ξεκινώντας στις 1:54 μ.μ. από τον κήπο του Κάστρου ντε λα Μουέτ στο δάσος της Βουλώνης, παρουσία του βασιλιά. Ακόμη στους θεατές βρισκόταν ο πρέσβυς των ΗΠΑ, Βενιαμίν Φραγκλίνος. Η 25λεπτη πτήση τους κινήθηκε αργά σε απόσταση 9 χιλιομέτρων (5,5 μίλια), προς νοτιοανατολική κατεύθυνση, αποκτώντας υψός πλεύσης 914 μέτρων (3.000 πόδια), προτού προσγειωθούν στο Μπυτ-ω-Κάιγ, τότε προάστιο του Παρισιού. Μετά την πτήση, οι κυβερνήτες ήπιαν σαμπάνια για να γιορτάσουν την επιτυχία, μια παράδοση που συνεχίζεται στους αεροστατιστές μέχρι και σήμερα.

Ο ντ'Αρλάντ πρότεινε πτήση διάσχισης της Μάγχης το 1784, αλλά δεν προέκυψε κάτι από το σχέδιο αυτό.

Απολύθηκε από τον στρατό λόγω ανανδρίας μετά την Γαλλική Επανάσταση, και απεβίωσε στο κάστρο του Σαλετόν κοντά στο Αννερόν. Μερικές πηγές αναφέρουν πως αυτοκτόνησε.
Χωρίς Μάρτυρες

Η ταινία Χωρίς Μάρτυρες είναι ψυχολογικό θρίλερ έντασης και αγωνίας του 1983 σε σκηνοθεσία Νίκου Παπαμαλή. Θεωρείται το 2ο αντιπροσωπευτικότερο δείγμα ψυχολογικού θρίλερ στον ελληνικό κινηματογράφο, μετά τον 'Εφιάλτη' (1961) του Ερρίκου Ανδρέου. 
Το σενάριο είναι του Νίκου Παπαμαλή και της Μάρως Γεωργίου.
Γιάκομπ Πάινας

Ο Γιάκομπ Πάινας (ολλανδικά: Jacob Symonsz. Pynas (αναγραφόμενος επίσης και Pijnas) Χάαρλεμ, 1592 – Άμστερνταμ ή Ντελφτ, 1650) ήταν Ολλανδός ζωγράφος της Χρυσής Ολλανδικής Εποχής στη ζωγραφική, ο οποίος ασχολήθηκε με κοσμικές, μυθολογικές και ιστορικές απεικονίσεις.
Πάολο Αντρεάνι

Ο Πάολο Αντρεάνι (, 27 Μαΐου 1763 – 11 Μαΐου 1823) ήταν Ιταλός αεροστατιστής που πραγματοποίησε την πρώτη πτήση με αερόστατο πάνω από το Ιταλικό έδαφος. Ακόμη πραγματοποίησε εξερεύνηση στις Μεγάλες Λίμνες στην Βόρεια Αμερική.
Αρμέν Οχανιάν

Η Αρμέν Οχανιάν (αρμενικά: "Արմեն Օհանյան", 1887 – 1976), γεννημένη Σοφία Πιρμπουνταγκιάν (αρμενικά: "Սոֆյա Էմանուելի Փիրբուդաղյան") ήταν Αρμένισα ηθοποιός, χορεύτρια, μεταφράστρια και συγγραφέας. Γεννημένη στο Σαμαχί της Ρωσικής Αυτοκρατορίας, μέλος εύπορης οικογένειας, μετακόμισε, το 1909, μετά από έναν σεισμό, στο Μπακού, όπου πήγε σε ρωσικό σχολείο, στο οποίο αποφοίτησε το 1905. Ο Αρμενο-Ταταρικός πόλεμος της στοίχισε καθώς έχασε τον πατέρα της. 

Η καριέρα της ξεκίνησε στα τέλη της δεκαετίας του 1900, ξεκινώντας να εμφανίζεται στην όπερα, στην Τιφλίδα, όπου χρησιμοποίησε για πρώτη φορά το καλλιτεχνικό της όνομα (το επώνυμο ανήκε στον πρώτο της σύζυγο). Κατόπιν, συνέχισε την καριέρα της στο Ιράν, ως χορεύτρια, προσφέροντας πράγματα στον καλλιτεχνικό τομέα της χώρας. Μετά από περιοδείες στην Οθωμανική Αυτοκρατορία και την Αίγυπτο, το 1911, πήγε στο Λονδίνο, όπου και απέκτησε δημοτικότητα. Γενικότερα, ταξίδεψε πολύ, μεταξύ των χωρών που επισκέφτηκε ήταν το Μεξικό, η Γαλλία, η Σοβιετική Ένωση και η Ισπανία μεταξύ άλλων.

Παντρεύτηκε δύο φορές φορές με τον πρώτο γάμο να διαρκεί λίγο. Επίσης, είχε αρκετές ερωτικές σχέσεις με διάφορους καλλιτέχνες, όπως ο Εμίλ Μπερνάν, ο Μωρίς Μπαρές, καθώς και με την Αμερικανίδα συγγραφέας Νάταλι Κλίφορντ Μπάρνι. Κατά την παραμονή της στο Μεξικό ξεκίνησε να δείχνει ενδιαφέρον και για την πολιτική, ενστερνίζοντας κομμουνιστικές ιδέες, οι οποίες την οδήγησαν στο να ενταχθεί στο Κομμουνιστικό Κόμμα Μεξικού.
Σιμόν Μπαρμπιέ

Η Σιμόν Μπαρμπιέ ("γαλλικά : Simone Barbier") ήταν Γαλλίδα πρωταθλήτρια της αντισφαίρισης.

Συμμετείχε στο Ρολάν Γκαρός από το 1927 έως το 1951 ανελλιπώς εκτός την περίοδο του Β΄Παγκοσμίου πολέμου. Καλύτερη θέση στο Γαλλικό πρωτάθλημα ήταν η δεύτερη στο διπλό γυναικών το 1930 όπου με συμπαίκτρια την Σιμόν Ματιέ έχασαν από τις Έλεν Γουίλς Μούντι και Ελίζαμπεθ Ράιαν. Είχε πάρει μέρος στο Τουρνουά Γουίμπλεντον το 1929 και το 1930 στο διπλό γυναικών με συμπαίκτρια την Σιμόν Ματιέ.

Στο Πρωτάθλημα αντισφαίρισης Ανατολικής Μεσογείου το 1932 ήταν δεύτερη στο διπλό γυναικών με συμπαίκτρια την Ζακλίν Γκαλαί όπου έχασαν από τις Λεβάντα Κάμπελ και Ίντζι Λενού.
Ζακλίν Γκαλαί

Η Ζακλίν Γκαλαί ("γαλλικά : Jacqueline Gallay") (1903 - ? ), ήταν Γαλλίδα πρωταθλήτρια της αντισφαίρισης.

Πατέρας ήταν ο Ρομπέρ Γκαλαί (Robert Gallay) γενικός γραμματέας και αντιπρόεδρος της διεθνούς ομοσπονδίας αντισφαίρισης, ενώ μητέρα τής ήταν η Αμπέιγ Βιλάρ-Γκαλαί (Abeille Villard-Gallay) πρωταθλήτρια της αντισφαίρισης και φιναλίστ του Γαλλικού πρωταθλήματος το 1909. Επίσης ήταν ανιψιά της Κόμισσας ντε Κερμέλ πρωταθλήτρια Γαλλίας στην αντισφαίριση το 1907, είχε ακόμα μία αδελφή την Βιολέτα (Violette Gallay). Παντρεύτηκε τον επιχειρηματία Πιέρ Λιοτάρ-Βογκτ.

Συμμετείχε στο Γαλλικό πρωτάθλημα από το 1925 έως το 1937 ενώ είχε συμμετάσχει και στο τουρνουά του Γουίμπλεντον. Στο Πρωτάθλημα αντισφαίρισης Ανατολικής Μεσογείου το 1932 ήταν δεύτερη στο διπλό γυναικών με συμπαίκτρια την Σιμόν Μπαρμπιέ όπου έχασαν από τις Λεβάντα Κάμπελ και Ίντζι Λενού.
Μανσούκ Μαμέτοβα

Η Μανσούκ Μαμέτοβα (; 2 Οκτωβρίου 1922, καταυλισμός Ζιεκούμ, Σοβιετική Ένωση — 15 Οκτωβρίου 1943, κοντά στο Νεβέλ, Σοβιετική Ένωση) ήταν σοβιετική γυναίκα στρατιωτικός. Ήταν η πρώτη Καζακστανή γυναίκα, στην οποία δόθηκε ο τίτλος του Ήρωα της Σοβιετικής Ένωσης.
Βασίλειος Μήλας

Ο Βασίλειος Μήλας ήταν αγωνιστής του 1821 από το Αγγελόκαστρο Αιτωλοακαρνανίας. Ήταν αδελφός των αγωνιστών του 1821 Αθανάσιου και του Νικόλαου Μήλα. Έλαβε μέρος, μαζί με τον Δημητρίου Μακρή, σε πολλές μάχες και έπεσε ηρωικά κατά την εισβολή ελληνικών στρατευμάτων στην Άρτα το 1821.
Ντόροθι Άντρους

Η Ντόροθι Άντρους ("αγγλικά : Dorothy Andrus") ήταν Αμερικανίδα πρωταθλήτρια της αντισφαίρισης. Ήταν εγγονή του Τζον Έμορι Άντρους δημάρχου της Νέας Υόρκης και πολιτικού.

Στην καριέρα της το 1932 κατατάχτηκε στην θέση 10 των γυναικών για τις Ηνωμένες Πολιτείες. Έπαιξε δύο φορές στον τελικό των διπλών γυναικών του Αμερικανικού όπεν. Το 1934 και το 1935 με συμπαίκτρια την Καρολάιν Μπάμπκοκ. Είχε συμμετάσχει στο Ρολάν Γκαρός και στο Γουίμπλεντον.

Στο Πρωτάθλημα αντισφαίρισης Ανατολικής Μεσογείου το 1934 ήταν πρώτη στο διπλό γυναικών με συμπαίκτρια την Γαλλίδα Σιλβί Γιούνγκ.

Τον Αύγουστο του 1931 παντρεύτηκε τον Γουόλτερ Άντονι Μπούρκ με τον οποίο θα χωρίσουν και θα ξαναπαντρευτούν δύο φορές. Αργότερα παντρεύτηκε τον Τσάρλι Voorheesκι απέκτησαν δύο γιους, τον Τζον και τον Τσάρλς.
Λουί-Σεμπαστιάν Λενορμάν

Ο Λουί-Σεμπαστιάν Λενορμάν (, 25 Μαΐου 1757 – 4 Απριλίου 1837) ήταν Γάλλος χημικός, φυσικός, εφευρέτης και ο πρώτος πρωτοπόρος των σύγχρονων αλεξιπτώτων στον κόσμο.

Θεωρείται ο άνθρωπος που πραγματοποίησε την πρώτη καταγεγραμμένη κατάβαση με αλεξίπτωτο ενώ ακόμη του πιστώνεται την επινόηση του όρου "parachute" (ελλ. αλεξίπτωτο), από το Λατινικό πρόθεμα "para" που σημαίνει «ενάντια» και την Γαλλική λέξη "chute" που σημαίνει «πτώση». Ως εκ τούτου η λέξη "parachute" κυριολεκτικά εννοεί μια αεροναυτική συσκευή «κατά της πτώσης». Μετά την πραγματοποίηση άλματος από δέντρο με την βοήθεια ενός ζεύγους τροποποιημένων ομπρελών, ο Λενορμάν βελτίωσε στην συσκευή του και στις 26 Δεκεμβρίου 1783 πήδηξε από τον πύργο του αστεροσκοπείου του Μονπελιέ μπροστά σε συγκεντρωμένο πλήθος στο οποίο βρισκόταν και ο Ζοζέφ Μονγκολφιέ, χρησιμοποιώντας αλεξίπτωτο 4,26 μέτρων (14 πόδια) με άκαμπτο ξύλινο πλαίσιο. Η προορισμένη χρήση για το αλεξίπτωτο ήταν να βοηθήσει εγκλωβισμένους ανθρώπους σε κτίρια που είχαν πιάσει φωτιά. Τον Λενορμάν διαδέχθηκε ο Αντρέ-Ζακ Γκαρνερέν ο οποίος πραγματοποίησε την πρώτη κατάβαση με αλεξίπτωτο από μεγάλο υψόμετρο χρησιμοποιώντας αποσπόμενη από αερόστατο λέμβο, με την βοήθεια ενός μη άκαμπτου ή ανασυρόμενου αλεξιπτώτου στις 22 Οκτωβρίου 1797, και τη συζυγό του Ζαν Ζενεβιέβ Λαμπρός που πραγματοποίησε παρόμοια κατάβαση δύο χρόνια αργότερα.
Σιλβί Γιούνγκ

Η Σιλβί Γιούνγκ ("γαλλικά : Sylvie Jung ") (Χάβρη, 10 Ιουλίου 1904 - Λέικ Πλάσιντ-Νέα Υόρκη, 15 Δεκεμβρίου 1970 ), ήταν Γαλλίδα πρωταθλήτρια της αντισφαίρισης. Ήταν γνωστή και με τα επώνυμα των τριών συζύγων της, "Λαφόρ", "Ενροτίν" και "Βέλτον" ("Lafaurie, Henrotin, Welton").

Η Γιούνγκ συμμετείχε στο Γαλλικό πρωτάθλημα από το 1928 έως το 1938 ενώ είχε συμμετάσχει πολλές φορές στο τουρνουά του Γουίμπλεντον και στο Αμερικανικό Όπεν. Στο Γαλλικό πρωτάθλημα ήταν δεύτερη το 1933 στο διπλό γυναικών με συμπαίκτρια την Κολέτ Ροζαμπέρ και το 1937 με συμπαίκτρια την Ντόροθι Άντρους. Στο διπλό μεικτό ήταν δεύτερη το 1935 και το 1936 με συμπαίκτη τον Μάρτιν Λεγκέι. Δεύτερη ήταν και στο Αμερικανικό Όπεν το 1937 στο διπλό μεικτό με συμπαίκτη την Ιβόν Πετρά. Δεύτερη ήταν και στο διπλό γυναικών του Γουίμπλεντον το 1934 με συμπαίκτρια την Αντρούς. Το 1937 ήταν πρώτη στο μονό, διπλό και μεικτό του κλειστού πρωταθλήματος των Ηνωμένων Πολιτειών.

Στο Πρωτάθλημα αντισφαίρισης Ανατολικής Μεσογείου το 1934 ήταν πρώτη στο μονό, πρώτη στο διπλό γυναικών με συμπαίκτρια την Ντόροθι Άντρους, και στο διπλό μεικτό δεύτερη με συμπαίκτη τον Ρολάν Ζουρνύ.
Νικόλαος Μήλας

Ο Νικόλαος Μήλας (1791-;) ήταν αγωνιστής του 1821 από το Αγγελόκαστρο Αιτωλοακαρνανίας. Ήταν αδελφός των αγωνιστών του 1821 Αθανάσιου και του Βασίλειου Μήλα.

Μαζί με τον Δημητρίο Μακρή πολέμησε στο Βραχώρι, Ζαπάντι, Πέττα, Κομποτί, Πλάκα, Κεφαλόβρυσο, Κατοχή, στις τρεις πολιορκίες του Μεσολογγίου, στην Βόνιτσα κ.α. Όπως αναφέρεται στον φάκελλό του, έδειξε μεγάλο ζήλο για τον αγώνα.
Περεμιότνογιε

Το Περεμιότνογιε (ρωσικά: Перемётное) είναι σέλο στο βορειοδυτικό Καζακστάν. Είναι το διοικητικό κέντρο της Επαρχίας Ζελένοφ στην Περιφέρεια Δυτικού Καζακστάν. Πληθυσμός: 4,308 (απογραφή 2009) 4,406 (απογραφή 1999).
Φράνκο Νέρο

Ο Φράνκο Νέρο είναι Ιταλός ηθοποιός.
Ζακλίν Κερμινά

Η Ζακλίν Κερμινά ("γαλλικά : Jacqueline Kermina") ήταν Γαλλίδα πρωταθλήτρια της αντισφαίρισης. Είχε συμμετάσχει σε όλα τα μεγάλα τουρνουά της εποχής της.

Στο Πρωτάθλημα αντισφαίρισης Ανατολικής Μεσογείου το 1952 ήταν δεύτερη στο διπλό γυναικών με συμπαίκτρια την Γερμανίδα Τότα Τσέντεν. Το 1953 ήταν δεύτερη στο μονό αλλά και στο διπλό μεικτό με συμπαίκτη τον Ισπανό Φερέρ.

Μετά το τέλος της καριέρα της έγινε μέλος του διοικητικού συμβουλίου της Γαλλικής ομοσπονδίας αντισφαίρισης από το 1978 έως το 1995 η μοναδική γυναίκα μέλος του συμβουλίου μέχρι το 2008. Ήταν αρχηγός αποστολής της Γαλλίας στα Φεντ Καπ του 1969, 1970, 1973, 1974, 1975, και 1977. Μετά τον θανατό της προς τιμήν της διοργανώνονταν τουρνουά στο όνομα της, το "Jacqueline Kermina Trophy".
Ζιμπίτι

Το Ζιμπίτι (ρωσικά: Жымпиты) είναι σέλο στο βορειοδυτικό Καζακστάν. Είναι το διοικητικό κέντρο της επαρχίας Σιρίμ στην περιφέρεια Δυτικού Καζακστάν. Πληθυσμός: 4,931 (απογραφή 2009) 5,774 (απογραφή 1999).
Καζτάλ

Το Καζτάλ (ρωσικά: Казталовка) είναι σέλο στο βορειοδυτικό Καζακστάν. Είναι το διοικητικό κέντρο της επαρχίας Καζτάλ στην περιφέρεια Δυτικού Καζακστάν. Πληθυσμός: 5,055 (απογραφή 2009) 5,008 (απογραφή 1999).
Λία Μανολίου

Η Λία Μανολίου (ρουμανικά: "Lia Manoliu", Κισινάου, 25 Απριλίου 1932 - Βουκουρέστι, 9 Ιανουαρίου 1998) ήταν Ρουμάνα αθλήτρια της δισκοβολίας και πολιτικός. Στη διάρκεια της αθλητικής της καριέρας κατέκτησε τρία ολυμπιακά μετάλλια (ένα χρυσό και δύο χάλκινα), ενώ ήταν η πρώτη αθλήτρια του στίβου που έλαβε μέρος σε έξι διοργανώσεις Ολυμπιακών Αγώνων και η γηραιότερη χρυσή ολυμπιονίκης.
Ιωσήφ Πάντσιτς

Ο Ιωσήφ Πάντσιτς (σερβικά: "Josif Pančić"/Јосиф Панчић; 17 Απριλίου 1814 – 25 Φεβρουαρίου 1888) ήταν Σέρβος βοτανολόγος, γιατρός και πρώτος πρόεδρος της Σερβικής Βασιλικής Ακαδημίας. Προχώρησε σε εκτενείς περιγραφές της χλωρίδας της Σερβίας και του αποδίδεται η ταξινόμηση πολλών ειδών φυτών τα οποία ήταν άγνωστα τότε στη βοτανική κοινότητα. Επίσης, του χρεώνεται η ανακάλυψη της σερβικής ελάτης. Θεωρείται ο «πατέρας της σερβικής βοτανολογίας».
Αριστόλοχος ο Αθηναίος

Ο Αριστόλοχος ο Αθηναίος (4ος αιώνας π.Χ.) ή Αριστόλυκος, ήταν αρχαίος Έλληνας ολυμπιονίκης από την Αθήνα ο οποίος στέφθηκε νικητής στο αγώνισμα δρόμου του σταδίου κατά τους 109ους (344 π.Χ.) ολυμπιακούς αγώνες της αρχαιότητας.
Χατζί Α΄ Γκιράι

Ο Χατζί Α΄ Γκιράι, ή Μελέκ Χατζί Γκιράι (ταταρικά της Κριμαίας: Bır Hacı Geray, بیر-حاجى كراى, "Melek Hacı Geray", ταταρικά της Κριμαίας με αραβικό αλφάβητο: ملک خاجى كراى, γεννήθηκε το 1397 στην Λίντα της σημερινής Λευκορωσίας - πέθανε το 1466 σε ηλικία 69 ετών) ήταν ο ιδρυτής και ο πρώτος κυβερνήτης του Χανάτου της Κριμαίας. Μερικές φορές αναφέρεται ως Χάτσι Ντεβλέτ Γκιράι ή Ντεβλέτ Χάτσι Γκιράι. Επίσης, μπορεί να είναι απόγονος 11ης γενιάς του Τουγκρίλ, χάνου των Κεραϊτών. Οι απόγονοι του παντρεύτηκαν με Γκενγκισίδες (Μογγολικός αυτοκρατορικός κλάδος του Τζένγκις Χαν και των διαδόχων του). Ο διάδοχός του ήταν ο Νουρ Ντεβλέτ. Είχε οκτώ γιους, τον Ντέβλετγιαρ, τον Νουρ Ντεβλέτ, τον Χαϋντέρ, τον Ουζ-Τεμούρ, τον Μενλί Α΄, τον Κουτλούκ-Ζαμάν, τον Κιλντίς και τον Γιαμγκούρτσι. Αρκετοί από τους γιους του έγιναν χάνοι της Κριμαίας μετά τον θάνατό του. 

μικρογραφία|200x200εσ|Η εθνική σημαία των Τατάρων της Κριμαίας με την χρυσή Ταράκ Τάμγκα (ταταρικά της Κριμαίας: Taraq Tamğa)
Ανέβηκε στο θρόνο μετά από ένα μακρύ αγώνα κατά των χάνων της Χρυσής Ορδής για την ανεξαρτησία του Χανάτου της Κριμαίας, ενώ υποστηρίχθηκε από το Μεγάλο Δουκάτο της Λιθουανίας. Ενώ κάποιες πηγές αναφέρθηκε ότι ανέβηκε στην εξουσία το 1428 ή το 1434, τα πρώτα νομίσματα του Χάτσι Γκιράι δεν εκδόθηκαν πριν το 1441. 

Ο Χάτσι Α΄ Γκιράι ίδρυσε την Δυναστεία των Γκιράι των Κριμαίων χάνων, και εισήγαγε το νέο κρατικό σύμβολο: την "ταράκ τάμγκα" ή "η τρίαινα των Γκιράι", το οποίο προέρχεται από τα διακριτικά της Χρυσής Ορδής. Επίσης, ίδρυσε την κατοικία του στο χωριό Σαλατσίκ (στην περιοχή του σημερινού Μπακτσίσαραϊ κοντά στο οχυρό Τσουφούτ Καλέ). Μια σύγχρονη Ευρωπαϊκή πηγή, "το Χρονικό του Ντλούγκοσζ, "τον περιγράφει ως ένα άτομο με εξαιρετικές προσωπικές αξίες και ως τέλειο κυβερνήτη. 

Σύμφωνα με κάποιους ιστορικούς το 1456, καθαιρέθηκε για ένα μικρό διάστημα από την επανάσταση του γιου του Χαϋντέρ, αλλά αποκαταστάθηκε την ίδια χρονιά. 

Ο Χάτσι Α΄ Γκιράι είναι θαμμένος στο Ντούρμπε στο Σαλατσίκ, στο Μπακτσίσαραϊ.
Πυθοκλής ο Σικυώνιος

[[Δραχμή]] της [[Ολυμπία]]ς, χρονολογούμενη μεταξύ 134ης (244 π.Χ.) και 143ης (208 π.Χ.) διοργάνωσης των αγώνων

Ο Πυθοκλής ο Σικυώνιος (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σικυώνα, ο οποίος στέφθηκε νικητής στο αγώνισμα δρόμου του σταδίου κατά τους 136ους ολυμπιακούς αγώνες της αρχαιότητας (236 π.Χ.).
Markiplier

O Μαρκ Έντουαρντ Φίσμπαχ (αγγ.: Mark Edward Fischbach, γεννημένος στις 28 Ιουνίου 1989), γνωστότερος με το διαδικτυακό ψευδώνυμο του, Markiplier, είναι Αμερικανός YouTuber. Αρχικά από τη Χονολουλού, Χαβάη, ξεκίνησε την καριέρα του στο Σινσινάτι του Οχάιο, και ζει σήμερα στο Λος Άντζελες της Καλιφόρνια.

Μέχρι τον Ιούλιο του 2017, το κανάλι του σημείωσε συνολικά πάνω από 7 δισεκατομμύρια προβολές βίντεο και απέκτησε 18 εκατομμύρια συνδρομητές, καθιστώντας τον 25ο στη λίστα πιο ακολουθημένων καναλιών του YouTube. Ο Fischbach ειδικεύεται στην παραγωγή βίντεο Let's Play με θέμα τα βιντεοπαιχνίδια, συνήθως είδους επιβίωσης τρόμου και δράσης.
Σάρα Ράις

Η Σάρα Ράις (αγγλικά: "Sarah Reich"· 24 Μαΐου 1989, Καλιφόρνια) είναι Αμερικανίδα χορεύτρια, χορογράφος και καθηγήτρια χορού που έχει αναγνωριστεί ως η καλύτερη χορεύτρια tap dance στον κόσμο.
Ταουματαφακατανγκιχανγκακοαουαουοταματεατουριπουκακαπικιμαουνγκαχορονουκουποκαϊφενουακιταναταχού

Ταουματαφακατανγκιχανγκακοαουαουοταματεατουριπουκακαπικιμαουνγκαχορονουκουποκαϊφενουακιταναταχού (Μαορί: Taumatawhakatangihangakoauauotamateaturipukakapikimaungahoronukupokaiwhenuakitanatahu ή Taumatawhakatangihangakoauauotamateapokaiwhenuakitanatahu) είναι η ονομασία στα Μαορί για ένα λόφο που βρίσκεται κοντά στο Πορανγκαχάου (Porangahau), νότια του Βαϊπουκουράου (Waipukurau) στο νότιο κόλπο του Χοκς (Hawke's Bay) στη Νέα Ζηλανδία. Το ύψος του λόφου είναι 305 μέτρα. Ο λόφος είναι αξιοσημείωτος στον κόσμο κυρίως για το ασυνήθιστα μεγάλο όνομά του, το οποίο συχνά αναφέρεται ως Ταουμάτα για συντομία. Έχει αποκτήσει αρκετή φήμη, μιας και είναι το μεγαλύτερο τοπωνύμιο που έχει βρεθεί σε οποιαδήποτε αγγλόφωνη χώρα, και το δεύτερο μεγαλύτερο τοπωνύμιο στον κόσμο, σύμφωνα με το Wises New Zealand Guide και το The New Zealand Herald.

Το όνομα του λόφου (με τους 85 χαρακτήρες) έχει επίσης περιληφθεί στον κατάλογο των Παγκόσμιων Ρεκόρ Γκίνες ως η μεγαλύτερη ονομασία τοποθεσίας. Άλλες εκδοχές της ονομασίας, συμπεριλαμβανομένων και μεγαλύτερων, χρησιμοποιούνται μερικές φορές παρομοίως.
Καθεδρικός Ναός του Στρασβούργου

Ο Καθεδρικός Ναός του Στρασβούργου (γαλλ. Cathédrale Notre-Dame de Strasbourg, γερμ. 
Liebfrauenmünster zu Straßburg) είναι Ρωμαιοκαθολικός ναός στο Στρασβούργο της Αλσατίας στη Γαλλία. Παρά το γεγονός ότι περιέχει αρκετά στοιχεία ρωμανικού ρυθμού, θεωρείται ως ένα από τα χαρακτηριστικότερα έργα της γοτθικής αρχιτεκτονικής. Τα κυριότερα αρχιτεκτονικά του στοιχεία αποδίδονται στον Έρβιν φον Στάινμπαχ (Erwin von Steinbach), ο οποίος ασχολήθηκε με την αρχιτεκτονική του ναού από το 1277 ως τον θάνατό του, το 1318.

Σήμερα είναι ο δεύτερος πλέον επισκέψιμος Καθεδρικός στη Γαλλία μετά την Παναγία των Παρισίων, με περίπου 8,5 εκατομμύρια επισκέπτες ετησίως. Αυτό το "γιγαντιαία λεπτό θαύμα" θαυμάστηκε έντονα από τον Βίκτωρα Ουγκώ, και υμνήθηκε από τον Γκαίτε. Με υψος 142,11 μ. είναι ορατός από μεγάλη απόσταση στην αλσατική πεδιάδα, από τα Βόσγια ως τον Μέλανα Δρυμό. περιβαλλόμενος από το Μουσείο Νοτρ Νταμ και το Ανάκτορο Ροάν βρίσκεται στην πλατεία του Καθεδρικού (place de la Cathédrale) στο κέντρο του παλαιού Στρασβούργου, περιτριγυρισμένος από τον ποταμό Ιλλ.
Θιβετιανοί

Οι Θιβετιανοί είναι η ιθαγενής κυρίαρχη εθνότητα του Θιβέτ. Αριθμεί περίπου 7,8 εκατομμύρια. Σημαντικές θιβετιανές μειονότητες ζουν εκτός της Αυτόνομης Περιοχής του Θιβέτ στην Κίνα, και ειδικώς στην Ινδία, το Νεπάλ και το Μπουτάν.

Οι Θιβετιανοί ομιλούν τις θιβετιανές γλώσσες, πολλές εκ των οποίων δεν είναι αμοιβαία κατανοητές. Οι θιβετιανές γλώσσες ανήκουν στο θιβετοβιρμανικό κλάδο, τμήμα της σινοθιβετιανής οικογένειας γλωσσών. Οι περισσότεροι Θιβετιανοί εξασκούν το Θιβετιανό Βουδισμό, παρότι κάποιοι ακολουθούν την ιθαγενή θρησκεία Μπον, ενώ υπάρχει και μια μικρή μουσουλμανική μειονότητα. Ο Θιβετιανός Βουδισμός επηρεάζει τις θιβετιανές τέχνες και αρχιτεκτονική, ενώ η σκληρή γεωγραφία του Θιβέτ έχει ως αποτέλεσμα μια κουλτούρα προσαρμογής όσον αφορά τη θιβετιανή ιατρική και κουζίνα.
Σπυρίδων Κριεζώτης

Ο Σπυρίδων Κριεζώτης (1873 - Απρίλιος 1948) ήταν Έλληνας πολιτικός και κτηματίας.
Άγρια Μεραρχία

μικρογραφία|δεξιά|Στρατιώτες Καρατσάι της Άγριας Μεραρχίας το 1917.
Η Αυτόχθων Έφιππη Μεραρχία Καυκάσου (Ρωσικά:Кавказская туземная конная дивизия), ή Άγρια Μεραρχία (Ρωσικά: Дикая дивизия) ήταν μεραρχία ιππικού του Αυτοκρατορικού Ρωσικού Στρατού, που σχηματίστηκε το 1914. Αποτελείτο από εθελοντές από την Τσετσενία, Ινγκουσετία, Καρατσάι, Κιρκασία, Καμπάρντα, Αζερμπαϊτζάν, Νταγκεστάν και κάποιους από Οσετία, Αρμενία, Γεωργία, Αμπχαζία, Αντιάρα. Πήρε μέρος στον Α΄ Παγκόσμιο Πόλεμο, διοικούμενη από Ρώσο στρατηγό, τον Μέγα Δούκα Μιχαήλ Αλεξανδρόβιτς Ροναμόφ, αδελφό του Τσάρου Νικολάου Β΄. 

Κατά την Ρωσική Επανάσταση του 1917 η Άγρια Μεραρχία παρέμεινε πιστή στη Ρωσική Προσωρινή Κυβέρνηση. Η μεραρχία διαλύθηκε το 1918.